***Výbor Národnej rady Slovenskej republiky***

 ***pre kultúru a médiá***

 Bratislava 25. augusta 2025

 Číslo: KNR-VKM-5455/2025-1

## Pozvánka

 V súlade s § 49 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **zvolávam 35. schôdzu** Výboru Národnej rady Slovenskej republiky pre kultúru a médiá, ktorá sa uskutoční

**8. septembra 2025 (pondelok) o 15.30 hod.**

v  budove Národnej rady Slovenskej republiky, v  rokovacej miestnosti výboru
č. 32, Námestie Alexandra Dubčeka 1, Bratislava.

**Program:**

1. Výročná správa o činnosti Slovenskej televízie a rozhlasu za rok 2024

**uvedie:** podpredseda Rady Slovenskej televízie a rozhlasu **Lukáš Machala**

**prizvaná:** generálna riaditeľka Slovenskej televízie a rozhlasu **Martina Flašíková**

 **spravodajkyňa:** poslankyňa **Dana Kleinert**

1. Návrh poslancov Národnej rady Slovenskej republiky Adama LUČANSKÉHO, Andreja DANKA a Dagmar KRAMPLOVEJ na vydanie zákona, ktorým sa mení a dopĺňa zákon č. 63/1993 Z. z. o štátnych symboloch Slovenskej republiky a ich používaní v znení neskorších predpisov a ktorým sa mení zákon Slovenskej národnej rady č. 372/1990 Zb. o priestupkoch v znení neskorších predpisov **(tlač 448) - druhé čítanie**

 **odôvodní:** poslanec NR SR **Adam Lučanský**

 **spravodajca:** poslanec NR SR **Ján Podmanický**

1. Vládny návrh zákona, ktorým sa mení a dopĺňa zákon č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení neskorších predpisov a ktorým sa mení a dopĺňa zákon č. 265/2022 Z. z. o vydavateľoch publikácií a o registri v oblasti médií a audiovízie a o zmene a doplnení niektorých zákonov (zákon o publikáciách) /**tlač 808**/ **- druhé čítanie**

 **odôvodní:** ministerka kultúry Slovenskej republiky **Martina Šimkovičová**

 **spravodajca:** poslanec NR SR **Ján Mažgút**

1. Okolnosti prevozu busty Donatella z depozitu Spišského múzea na neznáme miesto generálnym tajomníkom služobného úradu Ministerstva kultúry Slovenskej republiky, v sprievode silových zložiek štátu

**odôvodní:** poslanec NR SR **Jozef Hajko**

**spravodajkyňa:** podpredsedníčka výboru **Zora Jaurová**

**prizvaná:** ministerka kultúry Slovenskej republiky **Martina Šimkovičová**

1. Rôzne

Roman **Michelko, v. r.**

 predseda výboru